Chick Corea

Armando Anthony «Chick» Corea (født 12. juni  i Chelsea i Massachusetts i USA, død 9. februar 2021 i Florida) var en amerikansk jazzkomponist, pianist, keyboardist, iblant perkusjonist og bandleder. Han regnes som en viktig fornyer av jazzen og var med på å danne stilen jazz-fusion da han spilte i bandet til Miles Davis. Chick Corea regnes sammen med McCoy Tyner, Herbie Hancock og Keith Jarrett som en av de viktigste jazz-pianistene i tiden etter John Coltrane. Han ga ut godt over 80 musikkalbum, inkludert flere album i samarbeid med norske musikere, og vant over 20 Grammy-priser.Chick Corea i Store Norske Leksikon.

Virke
1960- og 1970-tallet
Chick Corea lærte å spille piano av sin far som var jazzmusiker.How Chick Learned Piano fra Chick Corea academy, 3. september 2020. Han flyttet til New York City for å gå  på skole ved The Juilliard School, men bare i seks måneder.  På Manhattan ble han med i jazzens nye strømninger. Han spilte med blant andre trompetisten Dizzy Gillespie, saksofonisten Stan Getz og sangeren Sarah Vaughan. Sitt første album ble tatt opp i 1966 og het Tones for Jones Bones med kun fire melodier. Like etter kom Now he sings, now he sobs  med den tsjekkoslovakiske Miroslav Vitouš på bass og Roy Haynes på trommer. 

Fra sommeren 1968 spilte han et par år i bandet til Miles Davis, der han etterfulgte Herbie Hancock som hadde matforgiftning på bryllupsreise i Sør-Amerika.Chick on the first time he played with Miles fra Chick Corea sin youtubekanal den 15. august 2020. De øvde ikke, så han forlot Miles i 1970.Chick Corea, Jazz Keyboardist and Innovator, Dies at 79, nekrolog i New York Times, den 12. februar 2021. 

I april 1971 var han i Arne Bendiksens studio i Østerdalsgata (Oslo) 1 og laget Piano improvisations med Jan Erik Kongshaug bak miksebordet.  Med vibrafonisten Gary Burton var han i samme studio i november 1972 og laget platen Crystal Silence, eller krystallets stillhet. Begge utgitt på ECM (plateselskap).

Corea var ved Moldejazz i 1972 med arrangement i kinoen. Hans ensemble het Return to Forever og bestod den gangen av Joe Farrell på fløyter og saksofon, Stanley Clarke på bass, Airto Moreira på trommer og Bill Tragesser på rytmeinstrumenter.Chick Corea - MOLDE JAZZ FESTIVAL 1972, opptak av konserten vist på Facebook den 24. august 2020. De spilte i Chateau Neuf den 14. mars 1976Notis, VG den 12. mars 1976. og 27. april 1978.Konsertflommen s. 34 i VG den 30. mars 1978.

Han etablerte i 1979 studiet Mad Hatter i Los Angeles etter å ha gitt ut The Mad Hatter i 1978, da tilegnet den psykedeliske Alice i Eventyrland. 

1980- og 1990-tallet
Med nevnte Burton gjestet han Kongsberg Jazzfestival i 1983 i det som Knut Borge anmeldte som «en aldeles blendende duooppvisning».Knut Borge, Kongsberg, adjø... i VG den 4. juli 1983. I 1984 avholdt han to trio-konserter på Club 7, de han fremførte jazzklassikere med Vitouš og Haynes, i anledning gjenutgivelse av deres 1968-album.Stein Kagge, Suksess for Chick Corea i Aftenposten den 29. august 1984. 

Med sin akustiske trio spilte han  i Oslo, den 26. oktober 1987.Stein Kagge, Chickelig Corea i Aftenposten den 27. oktober 1987. Trioen, som består av bassisten John Patitucci og trommeslageren Dave Weckl spilte på Kongsberg den 5. juli 1989 med; de hadde nettopp utgitt plate.Johan Hauknes, Kongsberg og Chickjazz 1989 fra salt-peanuts.eu. Konserten ble tatt opp av Jan Horne og vist på NRK.Se konserten fra 1989 i NRK sin Nett-TV her: Kongsberg Jazzfestival, 1989.  

Noen år før sin akustiske trio hadde han også etablert sitt elektriske band som Πga ut flere plater og spilte på Rockefeller Music Hall i oktober 1988. Med der var Wreckl og Patitucci, samt Eric Marienthal på saksofon og Frank Gambale på elektrisk gitar.Stein Kagge, Topp jazzrock i Aftenposten den 15. oktober 1988. Til avslutningskonserten ved Vossajazz i 1989 var Chick og Burton ventendes.Vossajazz med gode navn i Aftenposten den 30. januar 1989.

Corea og hans elektriske band spilte på Cosmopolite den 22. april 1992.Stein Kagge, Lyrikk og musikk på Cosmopolite i Aftenposten den 8. april 1992. Under begrepet «Chick Corea and Friends» spilte han i Kongsberg i  1992 med Steve Gadd på trommer, Eddie Gomez på bass og Bob Berg på saksofon. De fikk terningkast 5.Catharina Jacobsen, Åpning i særklasse i VG den 2. juli 1992.  Under samme benevning spilte han fire år efter, i 1996, men med andre venner: Roy Haynes trommer, Joshua Redman saksofon, Wallace Roney trompet, Christian McBride bass. To år efter var han tilbake i Kongsberg med orkesteret  Origin, en opptreden som av Terje Mosnes fikk middels karakter.Terje Mosnes, Corea uten oppdrift i Dagbladet den 4. juli 1998. De ga ut Origin samme året, med blant annet Armando's tango.

2000-tallet
Hans mange år med Trondheim Jazzorkester startet ved Moldejazz sommeren 2000, der han var festivalens første «artist in residence», som vil si at han residerer der hele uka, holder kurs og spiller flere konserter med ulike artister. Dette avstedkom Live in Molde i 2005, noen år senere riktignok. Året efter turnerte de to fra 3. til 12. februar 2001, da i regi av Rikskonsertene, med opptredener i Trondheim, Bodø, Tromsø, Harstad, Skien, Stavanger, Oslo og Lillehammer.Arild Rønsen, Chick Corea på Norges-turné i Puls (avis) den 9. november 2000.  I 2006 var de reisende til Tokyo og New York.

Han var tilbake  på Kongsberg Jazzfestival i 2005 med et nydanne band Touchstone, forøvrig et album han ga ut i 1982, der han også fikk anledning til å spille med den norske Made in Corea, som siden 2001 utelukkende spilte Chick Coreas musikk og består av vibrafonisten Ola Lindh, gitaristen Jarle G. Storløkken, Fredrik Jørgensen på bass og Erik K. Jøkling bak cymbalene.Made in Corea ved Stabekk Jazzklubb, januar 2020. Han var   solist på Kongsberg i 2009. 
2010-tallet
Så var han tilbake med Trondheim Jazzorkester høsten 2010 med åpningskonsert i Molde den 27. oktober 2010.  Dagen etter var de i Trondheim, der Corea ble  utnevnt til æresdoktor ved Norges teknisk-naturvitenskapelige universitet, som via Jazzlinja er tilknyttet det nevnte Trondheim Jazzorkester.Chick Corea utnevnt til æresdoktor på NRK.no Derpå fulgte konserter ved Umeå Jazzfestival den 29. oktober, Stockholm og Oslo Konserthus.Chick Corea og TJO anmeldelse og bildeserier fra nrk.no, den 5. november 2010.  Umeåkonserten ble gitt ut på plate.CHICK COREA WITH TRONDHEIM JAZZ ORCHESTRA – UMEÅ JAZZ FESTIVAL, OCTOBER 2010 i livejazzlounge.com, 2015.

Med bandet Vigil spilte han ifølge AftenpostenChick Corea kommer til Oslo i Aftenposten den 1. juli 2015.  konsert den 2. november 2015 ved Nasjonal jazzscene i Oslo, innhentet av impresarioen Jan Ole Otnæs. Dette var nok de som ga ut Vigil i 2013, altså Tim Garland på bassklarinett, Charles Altura på gitarer, Hadrien Feraud på bass og Marcus Gilmore bak trommestikkene. Året efter, i 2014, gjestet han Kongsberg og underholdt sammen med Stanley Clarke og en kvartett ledet av Håkon Mjåset Johansen.Programhistorie fra Kongsberg Jazzfestival, sist lest den 12. februar 2021.

Sommeren 2016, like etter han hadde fylt 75 år, gjestet han Moldejazz i duo med Gary Burton.Chick Corea feirar 75 på Moldejazz fra nrk.no. Konserten deres het «Homage to Heroes» og spilte musikk av blant andre helten Miles Davis. Duoen hadd faktisk også spilt ved Moldejazz også sommeren 2007.Ole Albrekt Nederelid, Molde jazzfestival: Chick Corea & Gary Burton fra groove.no den 17. juli 2007. Det var året før de ga ut The new crystal silence, der del 1 var innspilt med et symfoniorkester fra Sydney, mens del 2 var fra Molde-konserten og et opptak fra Kanariøyene.Tor Hammerø, Genier møtes på klikk.no den 26. februar 2008. 

I november 2016 møttes han og Trondheim Jazzorkester i New York City for konserter på Blue Note Jazz Club. Året etter spilte de i lag på North Sea Jazz Festival i Holland.Bjørn Willadsen, Minneord om Chick Corea fra ballade.no den 12. februar 2021.  

Han spilte alene i Bærum Kulturhus den 4. mai 2018.Chick Corea i jazzinorge.no, 2018. Her spilte han fra soloplata han ga ut i 2014, en av flere han ga ut på 2000-tallet (Solo: Originals + Solo: Standards i 2000 og Solo: Portraits i 2014).  Så fulgte konserter med Trondheim Jazzorkester ved Victoria Teater i Oslo den 7. mai, ved Maijazz i Stavanger Konserthus og Trondheim Jazzfestival i Olavshallen.Chick Corea & TJO med intimkonsert i Oslo fra jazzinorge.no den 13. mars 2018.

Senere den sommeren, den 6. juli 2018, spilte han ved Kongsberg Jazzfestival med den norske saksofonist Marius Neset, pluss de to andre i hans akustiske trio (Patitucci og Wreckl).Chick Corea Acoustic Band with Marius Neset, fra Kongsberg Jazzfestival sine nettsider, 2018. 

På sensommeren 2019 turnerte han Spania med sitt åttemanns Spanish Heart Band.Spain welcomes Spanisn Heart Band fra chickcorea.com den 14. august 2019. Det var navngitt etter plata My Spanish Heart fra 1976, og vant en Grammy for beste latinplate for utgivelsen Antidote i 2019.Chick Corea Spanish Heart Band fra grammy.com. I slutten av august turnerte han Japan med både sitt akustiske og sitt elektriske band.Live at the Tokyo Jazzfestival fra chickcorea.com den 10. september 2019.

Da covid-19-pandemien brøt ut var han på europaturné med sin Trilogy Trio og rakk besøk til Aarhus, Toulouse, Lyon, Paris og Geneve.<m/blog/2020/03/05/trilogy-trio-hits-the-road-in-europe/ Trilogy Trio hits the road in Europe fra chickcorea.com den 5. mars 2020. Trioen, som fikk to Grammy-priser for et trippelalbum i 2013, var Christian McBride på bass og Brian Blade på trommer. 

Annet
Han het egentlig Armando Anthony Corea, og var sønn av Anna Zaccone og Armando John Correa, derav navnet Armando's rhumba, en rumba som Chick ga ut i 1976 på My Spanish Heart. Han hadde i 1973 gitt ut sin mest kjente, nemlig Spain. Farens foreldre kom fra Catanzaro i Calabria sør i Italia,Chick Corea  fra calabriansmostfamous.com. og var jazztrompetist på 1930- og 1940-tallet. Det var en av tantene til Armando som ga han tilnavnet Chick fordi han var så god å klype i kinnet.

Chick ble på tidlig 1970-tall med i Scientologikirken etter å ha interessert seg for skriftene til samfunnets grunnlegger L. Ron Hubbard siden 1968.  Corea's The ultimate adventure fra 2006 er ifølge National Public Radio delvis inspirert av L. Ron Hubbards nedtegnelser.Ashley Kahn, Chick Corea, on 'The Ultimate Adventure' fra npr.org den 13. februar 2006. To år tidligere hadde han utgitt To the stars (Til stjernene) med sitt elektriske orkester, inspirert av Hubbard sin science fiction-bok fra 1954 med samme navn.To The Stars" by the Chick Corea Elektric Band (2004), en dokumentar lagt ut den 17. oktober 2010.

Han ble i 1972 gift med Gayle Moran som gikk i samme kirken, og også spilte jazzpiano samt sang i det kjente Mahavishnu Orchestra.  Hun bidro med arrangement og sang på platen The Leprechaun fra 1976 som handler om den overnaturlige Leprechaun.  sønn Thaddeus Corea (født 1963) er en etablert trommeslager og musikkprodusent fra sitt første ekteskap.http://thaddeuscorea.com/

Den 11. februar 2021 ble det meddelt at han døde av kreft to dager tidligere etter kort tids sykeleie. Han bodde da i Tampa Bay som ligger i Florida, ikke langt unna Clearwater (Florida) der scientologenes hovedkvarter ligger.

 Diskografi 
 Soloalbum 
 Tones for Joan's Bones ()
 Now He Sings, Now He Sobs ()
 Is ()
 Sundance ()
 The Song of Singing ()
 A.R.C. (), med Dave Holland og Barry Altschul
 Piano Improvisations Vol. 1 ()
 Piano Improvisations Vol. 2 ()
 Inner Space (
 Crystal Silence (, med Gary Burton)
 The Leprechaun ()
 My Spanish Heart ()
 Circulus ()
 The Mad Hatter ()
 An Evening with Herbie Hancock & Chick Corea: In Concert (), med Herbie Hancock
 Secret Agent ()
 Friends ()
 Delphi I ()
 CoreaHancock (), med Herbie Hancock
 Duets () med Gary Burton
 In Concert, Zürich, October 28, 1979 () med Gary Burton
 Delphi II & III ()
 Tap Step ()
 Chick Corea & Lionel Hampton in Concert (1980)
 Live in Montreux ()
 Three Quartets () 
 Touchstone ()
 Trio Music () med Miroslav Vitouš og Roy Haynes
 Space Jazz () med L. Ron Hubbard
 Lyric Suite for Sextet () med Gary Burton
 Again and Again ()
 On Two Pianos (, med Nicolas Economou)
 The Meeting (, med Friedrich Gulda)
 Children's Songs ()
 Fantasy for Two Pianos () med Friedrich Gulda
 Voyage () med Steve Kujala
 Septet () 
 Summer Night: Live ()
 Chick Corea Compact Jazz ()
 Trio Music Live in Europe ()
 Chick Corea Featuring Lionel Hampton ()
 Chick Corea Akoustic Band ()
 Chick Corea Acoustic Band: Alive ()
 Play (, med Bobby McFerrin)
 Best of Chick Corea ()
 Expressions ()
 Time Warp ()
 Live from Blue Note Tokyo ()
 Live from the Country Club ()
 The Mozart Sessions (, med Bobby McFerrin)
 Solo Piano – From Nothing ()
 Woodstock Jazz Festival 1 (1997), med Jack DeJohnette, Lee Konitz & Miroslav Vitouš
 Remembering Bud Powell (1997)
 Woodstock Jazz Festival 2 (1997), med Jack DeJohnette, Pat Metheny, Lee Konitz, Miroslav Vitouš & Anthony Braxton
 Native Sense – The New Duets (1997) med Gary Burton
 Live at the Blue Note (1998)
 A Week at the Blue Note (1998), med Origin
 Like Minds (, Gary Burton, Chick Corea, Pat Metheny, Roy Haynes, Dave Holland) 	
 Change () med Origin
 corea.concerto ()
 Solo Piano – Originals ()
 Solo Piano – Standards ()
 Past, Present & Futures () 
 Sea Breeze ()
 Selected Recordings ()
 The Complete "Is" Sessions ()
 Rendezvous In New York ()
 The Very Best of Chick Corea ()
 Live in Molde (, sammen med Trondheim Jazzorkester. Innspilt under Molde Jazzfestival)
 Rhumba Flamenco (2005)
 The Ultimate Adventure (2006)
 Super Trio – Live at the One World Theatre, April 3rd, 2005 ( med Steve Gadd & Christian McBride
 The Enchantment (2007) med Béla Fleck
 Brooklyn, Paris to Clearwater (2007), med Richie Barshay & Hadrien Feraud
 Dr. Joe (2007), med Antonio Sanchez & John Patitucci
 Herbie Mann-Chick Corea: The Complete Latin Band Sessions (2007)
 From Miles (2007), med Eddie Gómez & Jack DeJohnette
 Chillin' in Chelan (2007), med Christian McBride & Jeff Ballard
 The Boston Three Party (2007), med Eddie Gómez & Airto Moreira
 Five Trios (2007)
 Duet (2008), med Hiromi Uehara
 The New Crystal Silence (2008), med Gary Burton
 Electric Chick (2008)
 Five Peace Band Live (2009), med John McLaughlin Five Peace Band
 Forever (2011), med Stanley Clarke & Lenny White
 Orvieto (2011), med Stefano Bollani
 The Continents: Concerto for Jazz Quintet & Chamber Orchestra (2012)
 Hot House (2012)
 Further Explorations (2012), med Eddie Gómez & Paul Motian
 The Vigil (2013)
 Trilogy (2013)
 Solo Piano – Portraits ()
 Two (2015) med Béla Fleck
 The Musician: Live at the Blue Note Jazz Café (2017)
 Chinese Butterfly (2018), med Steve Gadd
 Antidote (2019), med The Spanish Heart Band
 Trilogy 2 (2019), med Christian McBride & Brian Blade
 Plays (2020)

Med Circle
 Circling In ()
 Circulus ()
 Circle 1: Live in Germany Concert ()
 Circle 2: Gathering ()
 Paris Concert ()
The Chick Corea Elektric Band
Album
 The Chick Corea Elektric Band ()
 Light Years ()
 Eye of the Beholder ()
 Inside Out ()
 Beneath the Mask ()
 Chick Corea Elektric Band II: Paint the World ()
 Live from Elario's (The First Gig) ()
 To the Stars ()
 Live in Tokyo 1987 ()
Return to Forever
AlbumReturn to Forever (1972)Light as a Feather (1973)Hymn of the Seventh Galaxy (1973)Where Have I Known You Before (1974)No Mystery (1975)Romantic Warrior (1976)Musicmagic (1977)Live (1977)The Best of Return to Forever (1980)Return to the Seventh Galaxy: The Anthology (1996)Return to Forever: The Anthology (2008)Returns (2009)The Mothership Returns'' (2012)

 Referanser 

 Eksterne lenker 





Kategori:Jazzpianister fra USA
Kategori:Scientologer
Kategori:Æresdoktorer ved NTNU
Kategori:Personer fra USA av italiensk opphav
Kategori:Personer fra Suffolk County i Massachusetts
Kategori:Jazzkomponister fra USA